मोहन बागान ए. सी.
मोहन बागान एथलेटिक क्लब, कोलकाता में स्थित एक भारतीय फुटबॉल क्लब है। यह क्लब 15 अगस्त 1889 को स्थापित किया गया था, इसे भारत का राष्ट्रीय क्लब कहा जाता है और इसे एशिया के सबसे पुराने फुटबॉल क्लब होने का गौरव भी प्राप्त है। यह फुटबॉल टीम अपनी स्थापना के बाद से ही सफल रहा है और इसने भारत के सबसे सफल क्लबों में से एक के रूप में अपनी स्थिति को बनाए रखा है। इसने राष्ट्रीय महत्व की कई ट्राफियां जीती है जैसे- फेडरेशन कप, डूरंड कप, नेशनल फुटबॉल लीग और कोलकाता प्रीमियर डिवीजन। मोहन बागान किसी यूरोपीय टीम को हराने वाली पहली भारतीय टीम थी, जब उन्होने १९११ में ईस्ट यॉर्कशायर रेजीमेंट को हराया था।
एस्प्लेनेड, कोलकाता
कोलकाता का पहला दर्ज किया गया फुटबॉल मैच अप्रैल 1858 में 'कलकत्ता क्लब ऑफ सिविलियंस' और 'जेंटलमेन ऑफ बैरकपुर' के बीच एस्प्लेनेड में ही खेला गया था। इससे पहले भी मैच हुए थे लेकिन उन का कोई दस्तावेज उपलब्ध नहीं है।